20.09.2019
Цәыббрамза 20 рзы Аҧсны Аҳәынҭқарра Ахада Рауль Ҳаџьымба Иреиҳаӡоу Аӡбара алхрақәа рзакәанра азхаҵаразы аӡбақәҵа анрыланаҳәа анаҩс Ахада Иадминистрациа аҧхьа еизаз рахь ддәылҵит.
Аҳәынҭқарра Ахада иҳәеит илшо зегьы шыҟаиҵо аҳәынҭқарратә ҵакы змоу аҳасабтәқәа рынагӡаразы:
«Ҳарҭ агәрагара иҳашәҭаз ҳақәныҟәаны, ҳазегьы аидгылара ҳалшартә еиԥш, иҳагу мӡакәа иаартны иаҳҳәартә еиԥш, иҳариашартә еиԥш аҭагылазаашьа аҧаҳҵароуп. Иҳагу маҷӡам, уи сара ианакәзаалакгьы исҳәон, аха ҳажәлар зегьы реидгыларала аибашьраан еиҧш ҳаидгыланы ҳажәлар ԥхьаҟа иаҳгароуп. Сыжәлар рзы схы сшамиегӡо, исылшо шыҟасҵо агәра жәгар сҭахуп.
Абзиарақәа анцәа иҟаҵа! Иҭабуп».